Muicín (dráma)

Dráma Éireannach é Muicín a insíonn scéal Mercy Munroe. Tá a saol tar éis titim as a chéile. Caitheann sí a cuid ama anois mar fhreastalaí i mbialann mhearbhia in Uíbh Fhailí iomlán gafa leis an díoltas agus a hiar-chailín. Go tobann, tagann a sean-dlúthchairde, a thréig í fadó isteach sa bhialann le sceallóg a ordú. Agus greim docht aici ar an bpanna sceallóg, beartaíonn Mercy Munroe go bhfuil sé in am di smacht a fháil ar a saol arís. Is é Muicín an chéad léiriú Gaeilge ó LemonSoap Productions, a bhí ar an stáitse sa Cube i mí Feabhra 2026. Is aistriúchán le HK Ní Shioradáin é Muicín ar an dráma rathúil Piglet le hUltan Pringle a cuireadh ar ardán sa bhliain 2023.

Is compántas é LemonSoap Productions a thugann tús áite do scéalta atá lán le samhlaíocht agus ina bhfuil béim ar charachtair. Maíonn siad go gcaitheann siad leis an ngnáthrud mar rud éachtach, agus go gcuireann siad amharclannaíocht aeistéitiúil agus uaillmhianach chun cinn. Tá sé mar aidhm ag LemonSoap guth úr a bheith ann sa tírdhreach amharclannaíochta Éireannach. Is iad Owen Clarke, Lisa Nally, HK Ní Shioradáin, agus Ultan Pringle baill an chompántais. 

Foireann agus Cliar

Aisteoirí: Síofra Ní Éilí agus Niamh Murphy

Stiúrthóir: Jeda de Brí

Dearthóir Fuaime: HK Ní Shioradáin

Dearthóir Soilse: Blú Hanley

Dearthóir Stáitse: Mar Parés Baraldés

Bainisteoir Stáitse: Sarah Purcell

Léiritheoir: Lisa Nally

Scríbhneoir: Ultan Pringle

Aistritheoir: HK Ní Shioradáin

Naisc amach
 Agallamh leis an aistritheoir: An Cúinne Dána: Muicín

Tagairtí

Catagóir:Drámaí Éireannacha
Catagóir:Drámaí Gaeilge
Catagóir:Drámaíocht ghrinn i nGaeilge
Catagóir:Drámaíocht ghrinn